Bi seyan tepişteyî 51 rojî yo  seba paştîdayîşê Hemsereka KCDyî û parlamentera HDPyî ya Colemêrgî Leyla Guvene ya ke semedê wedartişê tecrîdê serê Rayberê Şarê Kurdî Abdullah Ocalanî grevê vêşanîye yê bêdem- bêagêrayîşî de ya, grevê vêşanîye de yê.
Hemşaredara Bajarê Pîlî ya Amedî Gultan Kişanake ya ke sey rehîne yena tepiştene, a zî 10 rojî yo girevî de bî. Grevê Kişanake hemşaredara Dêrsimî Nurhayat Altune dewr girewt. Grevê Altune zî do 10 rojî dewam bikero.
